‘La Paz’, d'Aristòfanes, l’obra encarregada de clausurar el Festival de Teatre Grecollatí de Sagunt
13 de juny 2022

La cloenda de l’aniversari del Festival de Teatre Grecollatí de Sagunt, que ha celebrat este 2022 la seua XXV edició, tindrà lloc el proper dissabte, 18 de juny, a les 20 hores en el Teatre Romà de Sagunt.

L'associació Prósopon conjuntament amb els departaments de Cultura i d'Educació de l’Ajuntament de Sagunt porta al Teatre Romà de Sagunt un espectacle obert a tots els públics. Per esta cloenda del festival, el grup Párodos Teatro de l'IES Siberia Extremeña representarà la comèdia _La Paz_, d'Aristòfanes. Serà una oportunitat única per veure este grup que tanca un cicle i que ha preparat esta obra en exclusiva per a ser representada a Sagunt. _La Paz_, d'Aristòfanes és una obra de teatre que tracta sobre la situació en la qual es troben els ciutadans atenesos, esgotats de tanta guerra i desitjant tenir la pau. Les entrades es podran comprar al mateix teatre i tenen un preu de 5 euros.

En paraules del regidor d'Educació, Jose Manuel Tarazona, «**no hi ha millor cloenda per aquest XXV aniversari del Festival de Teatre Grecollatí que tantes alegries ens ha portat enguany que amb la representació una obra d'Aristòfanes, en el nostre teatre romà i més tractant sobre la pau. Gràcies, una vegada més a Prósopon per la implicació en fer valdre el teatre grecollatí, tan arrelat al nostre poble**».

Tant els Ludi Saguntini com el Festival de Teatre Grecollatí estan organitzats per l'associació Ludere et Discere i la Domus Baebia, juntament amb Prósopon Sagunt, i compten amb el suport de la Conselleria d'Educació, Cultura i Esport, l'Ajuntament de Sagunt i empreses patrocinadores, així com entitats i personal voluntari.

![](/media/oqzkle4u/c_2.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-paz-d-aristofanes-l-obra-encarregada-de-clausurar-el-festival-de-teatre-grecollati-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-paz-d-aristofanes-l-obra-encarregada-de-clausurar-el-festival-de-teatre-grecollati-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-paz-d-aristofanes-l-obra-encarregada-de-clausurar-el-festival-de-teatre-grecollati-de-sagunt/ "Linked In")
*   [](mailto:?body=https://aytosagunto.es/va/actualitat/la-paz-d-aristofanes-l-obra-encarregada-de-clausurar-el-festival-de-teatre-grecollati-de-sagunt/)